Mëllech a Botter

Mëllech a Botter ass e lëtzebuergeschen Documentaire vum Pierre Bertogne an Alfred Heinen aus dem Joer 1939.

An der deemoleger Schreifweis gëtt de Film Möllech a Botter geschriwwen.Ein Luxemburger Bauernfilm., Obermosel-Zeitung, 16. September 1939, Säit 5Assemblée mensuelle de décembre 1939, Société des naturalistes luxembourgeois, Bulletins Mensuels, Compte-rendus des scéanes, Juni 1946, Säit 194Landwirtschaftliche Jahrhundert - Ausstellung , Luxemburger Wort, 7. September 1939, Säit 4Landwirtschaftliche Jahrhundert-Ausstellung, Escher Tageblatt, 6. September 1939, Säit 4

 Ëm wat geet et am Film? 
De Film sollt de Bauere weisen, wéi se déi bescht Botter a Mëllech produzéiere kéinten, an de Konsumente weisen, wéi gutt d'Produktioun an d'Kontroll vun deene Liewensmëttel zu Lëtzebuerg ass.

E weist Bauerenhäff, déi e Modell fir déi aner Bauere sollt sinn, d'Zuucht an de Traitement vum Véi, d'Produktioun an den Ëmgank mat de Mëllech, d'Produktioun vum Botter, säi Gebrauch a seng Lagerung mat den adequate Maschinnen.

 Produktioun a Première 

De Film gouf am Optrag vun der Verkaufsgenossenschaft Luxemburger Molkereien (VGLM) produzéiert, ënnert där hirem deemolegen Direkter Chrétien Angelsberg.

Déi éischt Opféierung war am Gemengenhaus vun Dikrech, de 7. September 1939, am Kader vun der "Landwirtschaftlicher Jahrhundert-Ausstellung".

De Film ass dem deemolege Landwirtschaftsminister Nicolas Margue gewidmet.

Jore méi spéit gouf den Documentaire bei der Luxlait erëmfonnt an 2011 vum Centre national de l'audiovisuel (CNA) restauréiert, adaptéiert a Musek an e Kommentar derbäigemaach. Déi nei Versioun gouf duerno bei der Première a weideren Opféierunge vun De Bauereblues (2011) gewisen, engem lëtzebuergeschen Documentaire iwwer d'Landwirtschaft.gouvernement.lu: Rapport d'activité 2011, Le Ministère de la Culture, Säit 80rtl.lu: "De Bauereblues": Documentaire vum Julie Schroell (9. November 2011)

 Um Spaweck 
 Restauréiert Integralversioun vum Film op YouTube
 Biller aus dem Film: Ein Luxemburger Bauernfilm. Szenen aus der Uraufführung des Farbenschmalfilms „Mölléch a Botter“ auf der Landwirtschaftsschau in Diekirch., Obermosel-Zeitung, 16. September 1939, Säit 5

Kategorie:Lëtzebuergesch Documentairen